Vo de Noémie, de Anissa, em Janis und de Julia-Amélie han ich hüt die Überraschig übercho, wo ihres Mami mir hüt is Gschäft bracht hät. Es Danke für d'Tüechli, wo ich ihne kürzlich gmacht han. Die chli Künstlerin Noémie hät mir e wunderschöni Flügepilzli-Zeichnig gmacht. Han riesig Freud dra. Hine druf isch es Föteli vo allne vier und zwei schöni Flügepilzli-Kleber. Was isch i de zwei Päckli? Ich weiss es scho   verrats aber nüme hüt Abig. Nur sovill: ich han riesig Freud dra! Dankä villmal liebi Chinde!